ՆԱԽԱԳԻԾ

**ՏԱՐԵՄՈՒՏԻ ԿԱՊԱԿՑՈՒԹՅԱՄԲ**

**ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 10-րդ հոդվածի 11-րդ մասով, Գյումրի համայնքի ավագանու 2017թվականի նոյեմբերի 06-ի N119-Նորոշման 1-ին կետով հաստատված Կարգի 7-րդ կետի 3-7-րդ ենթակետերի դրույթներով, հիմք ընդունելով Գյումրու զինկոմիսարիատի ներկայացրած ցուցակները, «Երկրապահ կամավորների միության» Գյումրու տարածքային բաժանմունքի նախագահ՝ Յուրիկ Ալեքսանյանի գրությունները (համայնքապետարանում մուտքագրված 2019 թվականի հոկտեմբերի 25-ին,հոկտեմբերի 31-ին համապատասխանաբար NN 15434,15664,15658 թվագրություններով)՝ **Գյումրի** **համայնքի ավագանին որոշում է.**

1. Հատկացնել դրամական օգնություն սոցիալապես անապահով պայմաններում ապրող ներքոգրյալ ընտանիքներին և անձանց.

1) Արցախյան պատերազմում (1991-1994թվականներին) զոհված՝ թվով 104 (մեկ հարյուր չորս) ազատամարտիկների ընտանիքներից յուրաքանչյուրին՝ 20 000 (քսան հազար) Հայաստանի Հանրապետության դրամ, ընդամենը՝ 2 080 000 (երկու միլիոն ութսուն հազար) Հայաստանի Հանրապետության դրամ՝ համաձայն N 1 հավելվածի,

2) զոհված (մահացած) թվով 173 (մեկ հարյուր յոթանասուներեք) զինծառայողների ընտանիքներից յուրաքանչյուրին՝ 20 000 (քսան հազար) Հայաստանի Հանրապետության դրամ, ընդամենը՝ 3 460 000 (երեք միլիոն չորս հարյուր վաթսուն հազար) Հայաստանի Հանրապետության դրամ՝ համաձայն N 2 հավելվածի,

3) Արցախյան պատերազմի 1-ին կարգի հաշմանդամ թվով 15 (տասնհինգ) ազատամարտիկներից յուրաքանչյուրին 15.000 (տասնհինգ հազար) Հայաստանի Հանրապետության դրամ, ընդամենը՝ 225 000 (երկու հարյուր քսանհինգ հազար) Հայաստանի Հանրապետության դրամ ՝ համաձայն N3 հավելվածի,

4) 2-րդ, 3-րդ կարգի հաշմանդամ՝ թվով 232 (երկու հարյուր երեսուներկու) ազատամարտիկներից՝ յուրաքանչյուրին

10 000 (տաս հազար) Հայաստանի Հանրապետության դրամ, ընդամենը՝ 2 320 000 (երկու միլիոն երեք հարյուր քսան հազար) Հայաստանի Հանրապետության դրամ՝ համաձայն N 4 հավելվածի,

5) Գյումրի քաղաքի Հայրենական Մեծ պատերազմի մասնակից՝ թվով 16 (տասնվեց) վետերաններից՝ յուրաքանչյուրին 15 000 (տասնհինգ հազար) Հայաստանի Հանրապետության դրամ, ընդամենը 240. 000 (երկու հարյուր

քառասուն հազար) Հայաստանի Հանրապետության դրամ՝ համաձայն N5 հավելվածի:

6) 1956 թվականի հոկտեմբերին Հունգարիայի հեղաշրջման ճնշմանը մասնակից՝ թվով 5 (հինգ) վետերաններից՝ յուրաքանչյուրին 15 000 (տասնհինգ հազար) Հայաստանի Հանրապետության դրամ, ընդամենը՝ 75 000 (յոթանասունհինգ հազար) Հայաստանի Հանրապետության դրամ՝ համաձայն N6 հավելվածի:

7) Երկրապահ կամավորների միության անդամներ սոցիալապես անապահով՝ թվով 15 (տասնհինգ) ազատամարտիկներից յուրաքանչյուրին 15 000 (տասնհինգ հազար) Հայաստանի Հանրապետության դրամ, ընդամենը 225 000 (երկու հարյուր քսանհինգ հազար)՝ Հայաստանի Հանրապետության դրամ՝ համաձայն N 7 հավելվածի:

1. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին՝ սույն որոշման 1-ին կետում նշված գումարի հատկացումը կատարել Գյումրի համայնքի 2019 թվականի բյուջեի 10/4/1 գործառական դասակարգման (4729) «Այլ նպաստներ բյուջեից» տնտեսագիտական դասակարգման հոդվածից՝ օրենքով սահմանված կարգով:

**Ռ. ՍԱՆՈՅԱՆ**

**Ռ. ԱՍԱՏՐՅԱՆ**

**Ա.ՄԱՆՈՒԿՅԱՆ**

**Լ. ՋԻԼԱՎՅԱՆ**

կատ՝ Ա.Տաշչյան

**ՀԻՄՆԱՎՈՐՈՒՄ**

**«ՏԱՐԵՄՈՒՏԻ ԿԱՊԱԿՑՈՒԹՅԱՄԲ**

**ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ»**

**ՈՐՈՇՄԱՆ ԸՆԴՈՒՆՄԱՆ**

«Տարեմուտի կապակցությամբ դրամական օգնություն հատկացնելու մասին» որոշման ընդունումը պայմանավորված է Հայրենական Մեծ պատերազմի վետերաններին, Արցախյան ազատամարտի ժամանակ զոհված ազատամարտիկների ընտանիքներին, Գյումրու զինկոմիսարիատում հաշվառված հաշմանդամ զինծառայողներին, 1956թ հոկտեմբերին Հունգարիայի հեղաշրջման ճնշմանը մասնակից վետերաններին, երկրապահ կամավորների միության անդամներին դրամական օգնություն հատկացնելու անհրաժեշտությամբ:

**ՏԵՂԵԿԱՆՔ**

**«** **ՏԱՐԵՄՈՒՏԻ ԿԱՊԱԿՑՈՒԹՅԱՄԲ**

**ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

**ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ**

**2019 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

«Տարեմուտի կապակցությամբ դրամական օգնություն հատկացնելու մասին» որոշման ընդունմամբ Գյումրի համայնքի 2019 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: